
Αρ. Φύλλου 863 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός χιλιομετρικής αποζημίωσης των μετακι- 
νουμένων υπαλλήλων για υπηρεσία με ιδιόκτητα με¬ 
ταφορικά μέσα. 1 

Ρύθμιση χρεών πλημμυροπαθών οφειλετών ορισμένων 
περιοχών της Νομαρχίας Αθηνών. 2 

Έγκριση πληρωμής και ορισμός δικαιολογητικών. ... 3 

Τροποποίηση Κανονισμού Εσωτερικής Υπηρεσίας του 
Διοικητικού Πρωτοδικείου Καβάλας. 4 

Συμπλήρωση της υπ’ αριθμ. 12346/2.5.97 απόφασης 
του Υφυπουργού Πολιτισμού «Κανονισμός λειτουρ¬ 
γίας του ΝΠΙΔ ΑΘΗΝΑ 2004» . 5 

Παράταση προθεσμίας εγγραφών ερασιτεχνών καλα¬ 
θοσφαιριστών ως αμειβομένων . 6 

Χορήγηση άδειας άσκησης επαγγέλματος Κοινωνικού 
Λειτουργού στη Μαριάνα Αγιομαυρίτου. 7 


Χορήγηση οριστικής άδειας διάθεσης αποβλήτων του 
Ιχθυογεννητικού Σταθμού της Εταιρείας «ΕΥΡΙΑ- 
ΛΟΣ Ε.Π.Ε.» στον όρμο Τολιά στην περιφέρεια της 
Κοινότητας Μενιδίου Βάλτου, Ν. Αιτωλοακαρνα¬ 


νίας . 8 

Χορήγηση οριστικής άδειας διάθεσης αποβλήτων του 
Ιχθυογεννητικού Σταθμού της εταιρείας «ΠΑΛΙΟ¬ 
ΒΑΡΚΑ Α.Ε.» στην περιφέρεια του Δήμου Βόνιτσας 
Ν. Αιτωλοακαρνανίας . 9 

Χορήγηση άδειας ασκήσεως επαγγέλματος Κοιν. Λει¬ 
τουργού στη Γεωργιλά Βασιλική του Στεφάνου κα¬ 
τοίκου Αργους .10 

Συμπλήρωση της X 3522/18.1.91 απόφασης Νο¬ 
μάρχη .11 

Χορήγηση άδειας ασκήσεως επαγγέλματος Κοιν. Λει¬ 
τουργού στην Κων/να Βαλλιανάτου του Παρά¬ 
σχου .12 

Χορήγηση άδειας ασκήσεως επαγγέλματος Κοιν. Λει¬ 
τουργού στην Μαριάτου Ελπίδα .13 

Ανάκληση των Ρ07/659/26.3.96 και Ρ07/822/ 
14.6.96 αποφάσεων Διοικητή ΙΚΑ σε εκτέλεση 
απόφασης του Δ.Ε.Α.14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2066219/9816/0022 (1) 

Καθορισμός χιλιομετρικής αποζημίωσης των μετακινου- 
μένων υπαλλήλων για υπηρεσία με ιδιόκτητα μεταφο¬ 
ρικά μέσα. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 6 του άρθρου 3 του Ν. 
2346/95 (ΦΕΚ 220/Α730.10.95) «Δαπάνες κίνησης των 
μετακινουμένων προσώπων με εντολή του Δημοσίου 
εντός και εκτός της Επικράτειας για εκτέλεση υπηρεσίας 
και άλλες διατάξεις». 

2. Την αριθ. 1107147/1239/0006Α/4.10.96 (ΦΕΚ 
922/Β/96) κοινή απόφαση του Πρωθυπουργού και 
Υπουργού Οικονομικών με θέμα «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

1. Καθορίζουμε την χιλιομετρική αποζημίωση των μετα- 
κινουμένων για υπηρεσία υπαλλήλων με ιδιόκτητα μετα¬ 
φορικά μέσα, ως εξής: 

α) Για μετακίνηση με επιβατικά αυτοκίνητα σε τριάντα 
πέντε (35) δραχμές για κάθε χιλιόμετρο. 

β) Γ ια μετακίνηση με μοτοσυκλέτες στο 1/3 της αποζη¬ 
μίωσης της προηγουμένης περίπτωσης, δηλαδή σε 
έντεκα και πενήντα (11,50) δραχμές για κάθε χιλιόμε¬ 
τρο. 

γ) Γ ια μετακίνηση με μοτοποδήλατα στο 1 /5 της αποζη¬ 
μίωσης της α' περίπτωσης, δηλαδή σε επτά (7) δραχμές 
για κάθε χιλιόμετρο. 

2. Η προκαλούμενη με την απόφαση αυτή δαπάνη δεν 
μπορεί να υπολογισθεί καθόσον βαρύνει τους προϋπολο¬ 
γισμούς των Υπουργείων, Ν.Π.Δ.Δ. και Ο.Τ.Α. και εξαρτά- 
ται από τη συχνότητα των μετακινουμένων για εκτέλεση 
υπηρεσίας υπαλλήλων, μεταθέσεις, αποσπάσεις κ.λπ κα¬ 
θώς και τα διανυόμενα χιλιόμετρα. 

3. Η ισχύς της απόφασης αυτής αρχίζει με τη δημο¬ 
σίευσή της στην Εφημερίδα της Κυβερνήσεως καταργου- 
μένης από της ημερομηνίας αυτής της αριθ. 2028461/ 
3353/0022/10.5.93 (ΦΕΚ 355/Β/17.5.93) ομοίας από¬ 
φασής μας. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚ. ΧΡΙΣΤΟΔΟΥΛΑΚΗΣ ΑΝΑΣΤΑΣΙΟΣ ΜΑΝΤΕΛΗΣ 

-Φ- 

Αριθ. 1094989/7996-20/0016 (2) 

Ρύθμιση χρεών πλημμυροπαθών οφειλετών ορισμένων 
περιοχών της Νομαρχίας Αθηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του πέμπτου άρθρου 
του Ν. 2275/1994 (ΦΕΚ 238Α) με την οποία παρέχεται 
εξουσιοδότηση στον Υπουργό Οικονομικών σε εξαιρετι¬ 
κές περιπτώσεις σεισμών, πλημμυρών ή άλλων θεομη¬ 
νιών, από τις οποίες προκαλοϋνται σημαντικές ζημιές σε 
μεγάλο αριθμό φορολογουμένων να εκδίδει αποφάσεις 
του με τις οποίες ν’ αναστέλλεται στις πληγείσες περιοχές 
η είσπραξη των ληξιπρόθεσμων χρεών προς το Δημόσιο 
για χρονικό διάστημα μέχρι έξι (6) μηνών και να ρυθμίζεται 
η καταβολή των χρεών αυτών μέχρι είκοσι τέσσερις (24) 
μηνιαίες δόσεις, με μερική ή ολική απαλλαγή από τις προ¬ 
σαυξήσεις εκπρόθεσμης καταβολής που αναλογούν κατά 
τις διατάξεις του ΚΕΔΕ. 

2. Την αριθμ. 1107147/1239/0006Α74.10.96 (ΦΕΚ 
922/13/96) κοινή απόφαση του Πρωθυπουργού και 
Υπουργού Οικονομικών με την οποία χορηγούνται αρμο¬ 
διότητες στους Υφυπουργούς Οικονομικών. 

3. Το γεγονός ότι οι πλημμύρες της 12ης Ιανουάριου 
1997 είχαν σαν αποτέλεσμα ν’ απορρυθμιστεί η οικονο¬ 
μική και κοινωνική ζωή ορισμένων περιοχών της Νομαρ¬ 
χίας Αθηνών και υπάρχει ανάγκη ενίσχυσης των πληγέ- 
ντων επαγελματιών και επιχειρήσεων αυτών, αποφασί¬ 
ζουμε: 

Α. Χρέη προς το Δημόσιο οφειλετών των πλημμυροπα¬ 
θών περιοχών της Νομαρχίας Αθηνών που έχουν βεβαιω¬ 
θεί και έχουν καταστεί ληξιπρόθεσμα μέχρι 31.12.1996 
στις αρμόδιες Δ.Ο.Υ. Νομαρχίας Αθηνών ρυθμίζονται και 
καταβάλλονται από τους υποχρέους σε είκοσι τέσσερις 
(24) κατ’ ανώτατο όριο ίσες μηνιαίες δόσεις με ποσό κάθε 
δόσης όχι μικρότερο των 30.000 δρχ. 

Τα χρέη που υπάγονται στη ρύθμιση αυτή δεν επιβαρύ¬ 
νονται με προσαυξήσεις εκπρόθεσμης καταβολής κατά 
τις διατάξεις του ΚΕΔΕ. 

Διευκρινίζουμε ότι στην έννοια των προσαυξήσεων εκ¬ 
πρόθεσμης καταβολής δεν υπάγονται και οι τυχόν συμβα¬ 
τικοί τόκοι που υπολογίζονται επί των φόρων κεφαλαίου ή 
εξ υπερημερίας τόκοι. 

Προϋπόθεση για την υπαγωγή στη ρύθμιση αυτή αποτε¬ 
λούν: 

α) Η υποβολή αίτησης από τους ενδιαφερομένους μέχρι 
31 Οκτωβρίου 1997 με συνημμένη βεβαίωση της Νομαρ¬ 
χίας Αθηνών από την οποία να προκύπτει ότι ο ενδιαφερό¬ 
μενος οφειλέτης έχει υποστεί ζημίες από τις πλημμύρες 
αυτές. 

β) Η καταβολή της πρώτης δόσης της ρύθμισης μέχρι 
την ίδια ημερομηνία οι επόμενες δόσεις της ρύθμισης κα¬ 


ταβάλλονται από τους υποχρέους μέχρι την τελευταία ερ¬ 
γάσιμη ημέρα των επόμενων μηνών. 

Κατά τα λοιπά ισχύουν οι διατάξεις των παραγρ. 7 έως 
και 13 του άρθρ. 15 Ν. 2198/11994 (ΦΕΚ 43Α ). 

Στην εν λόγω ρύθμιση μπορούν να υπαχθούν και όσοι 
οφειλέτες έχουν ρυθμίσει χρέη τους σύμφωνα με το άρ¬ 
θρο 21 παρ. 2 Ν. 2443/1996 (ΦΕΚ 265Α - ) εφόσον έχουν 
τις προϋποθέσεις. 

Από τις διατάξεις της παρούσας απόφασης προκαλείται 
απώλεια εσόδων του Κρατικού Προϋπολογισμού λόγω μη 
είσπραξης προσαυξήσεων εκπρόθεσμης καταβολής το 
μέγεθος της οποίας δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-Φ- 

Αριθ. 2043466 (3) 

Έγκριση πληρωμής και ορισμός δικαιολογητικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2362/95 «περί Δημόσιου Λογι¬ 
στικού, ελέγχου των δαπανών τυ Κράτους και άλλες δια¬ 
τάξεις». 

2. Το Ν. 2451/96 «Κύρωση του Γενικού Προϋπολογι¬ 
σμού του Κράτους και των Προϋπολογισμών ορισμένων 
Ταμείων και Υπηρεσιών για το οικ. έτος 1997». 

3. Το με αριθ. 1055050/5140/2.6.1997 έγγραφο της 
Δ/νσης 16ης Είσπραξης Δημοσίων Εσόδων από το οποίο 
προκύπτει η ανάγκη τακτοποίησης του υπολόγού της 
Δ.Ο.Υ. Ιστιαίας, που προήλθε από εσφαλμένη εξόφληση 
του με αριθ. 6695/1990 χρηματικού εντάλματος πληρω¬ 
μής, εγκρίνουμε: 

Την έκδοση τακτικού χρηματικού εντάλματος πληρω¬ 
μής ποσού ενενήντα οκτώ χιλιάδων και οκτακόσιων ενενή¬ 
ντα πέντε (98.895) δρχ. στο όνομα του προϊσταμένου της 
Δ.Ο.Υ. Ιστιαίας. Το ένταλμα θα εκδοθεί σε βάρος της πί¬ 
στωσης του Κ.Α.Ε. 6521 του Ε.Φ. 90 - 16/231 οικονομι¬ 
κού έτους 1997, ορίζουμε: 

Ως δικαιολογητικά έκδοσης του χρηματικού εντάλμα¬ 
τος: 

1) Αντίγραφο της παρούσας απόφασης και 

2) Αντίγραφο του φύλλου χρέωσης του Ελεγκτικού Συ¬ 
νεδρίου. 

Η παρούσα απόφαση αυτή να δημοσιευθεί στην Εφημε¬ 
ρίδα της Κυβερνήσεως. 

Αθήνα, 15 Σεπτεμβρίου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-Φ- 

Αριθ. 113024 οικ. ( 4 ) 

Τροποποίηση Κανονισμού Εσωτερικής Υπηρεσίας του 
Διοικητικού Πρωτοδικείου Καβάλας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Νόμος 1756/1988) (ΦΕΚ 35/Α/26.2.1988), όπως αντικα- 
ταιάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Το έγγραφο του Διοικητικού Πρωτοδικείου Καβάλας 
με αριθμό 1157/24.7.1997, αποφασίζουμε: 

Κυρώνουμε την τροποποίηση του Κανονισμού της Εσω¬ 
τερικής Υπηρεσίας του Διοικητικού Πρωτοδικείου Καβά¬ 
λας όπως διαμορφώθηκε με την απόφαση της Ολομέλειας 
του δικαστηρίου αυτού με τον αριθμό 4/1997 η οποία έχει 
ως εξής: 

Για τους λόγους αυτούς: 

Η Ολομέλεια ψήφισε ομόφωνα την τροποποίηση του 
άρθρου 7 του Κανονισμού του Δικαστηρίου (απόφαση 
Υπουργού Δικαιοσύνης 27511/94 ΦΕΚ 367/18.5.1994 τ. 
Β') το κείμενο του οποίου τροποποιείται ως εξής: 

Αρθρο 7 

1. Διεύθυνση των Υπηρεσιών της Γραμματείας. 

Η Γραμματέας του Δικαστηρίου διευθύνει τη Γραμμα- 
τεία σύμφωνα με τις εντολές του προϊσταμένου του Δικα¬ 
στηρίου, δ'ινει τις αναγκαίες οδηγίες οτο προσωπικό της 
και ασκεί όλα τα καθήκοντα που ορίζονται στο άρθρο 10 
του Ν. 1756/1988, όπως αντικαταστάθηκε από το άρθρο 
2 του Ν. 1868/1989. 

Περαιτέρω στα καθήκοντά της περιλαμβάνονται 
ιδίως: 

Η τήρηση και ενημέρωση των φακέλων υπηρεσιακής 
κατάστασης των δικαστικών λειτουργών και των δικαστι¬ 
κών υπαλλήλων. Η μέριμνα για την καθαρογραφή και τη 
διεκπεραίωση όλων των εγγράφων του Προϊσταμένου του 
Δικαστηρίου. Η τήρηση και ενημέρωση των δελτίων 
αδειών των υπαλλήλων της Γ ραμματείας και καταχώρηση 
αυτών σε αντίστοιχα βιβλία. Η δημοσίευση των αποφά¬ 
σεων και η καταχώρησή τους στα οικεία βιβλία. Η μέριμνα 
για την έγκριση δαπανών προς βιβλιοδέτηση τόμων απο¬ 
φάσεων, πρακτικών κ.λπ. Η σύνταξη των μισθοδοτικών 
καταστάσεων δικαστών και υπαλλήλων του Δικαστηρίου, η 
είσπραξη από το Δημόσιο Ταμείο και η πληρωμή των μι¬ 
σθών των δικαστών και υπαλλήλων, η τήρηση του μισθο- 
λογικού Μητρώου και η έκδοση πιστοποιητικών και βεβαι¬ 
ώσεων περί των αποδοχών του προσωπικού, καθώς και η 
αλληλογραφία με άλλες υπηρεσίες για τα θέματα αυτά. Η 
ενέργεια διακηρύξεως διαγωνισμών και δημοπρασιών. Η 
παραλαβή, καταγραφή και παρακολούθηση της χρήσεως 
των επίπλων και λοιπού εξοπλισμού του δικαστηρίου ως 
και η μέριμνα για την επισκευή τους. Η ενέργεια εκποιή- 
σεως άχρηστου υλικού και παράδοσή του στον ΟΔΔΥ. Ο 
Προϊστάμενος του Δικαστηρίου βοηθάει τη γραμματέα 
στην εύρυθμη διεξαγωγή των πιο πάνω εργασιών. 

2. Τμήμα 

Στα καθήκοντα των υπαλλήλων του τμήματος που απο¬ 
τελούν το προσωπικό της Γ ραμματείας περιλαμβάνονται 
ιδίως: Η τήρηση του πρωτοκόλλου αλληλογραφίας (εισερ¬ 
χομένων και εξερχομένων εγγράφων του Προϊσταμένου 
και του γραμματέα του Δικαστηρίου) και γενικά η διεκπε¬ 
ραίωση των εισερχομένων εγγράφων. 


Η παραλαβή των φακέλων των προσφυγών (φορολογι¬ 
κών, ασφαλιστικών, Ν. 1406/1983 κ.λπ.), ο έλεγχος της 
πληρότητας των στοιχείων που περιέχουν και η συμπλή¬ 
ρωσή τους, η τοποθέτησή τους σε φακέλους, η παραλαβή 
των ατομικών ασφαλιστικών φακέλων από τα ασφαλιστικά 
ταμεία, καθώς και η επιστροφή των στοιχείων, μετά την 
έκδοση των αποφάσεων, στις δημόσιες, δημοτικές και 
λοιπές αρχές, ασφαλιστικά ταμεία κ.λπ. 

Η παραλαβή των δικογράφων που κατατίθενται στο δι¬ 
καστήριο, σύμφωνα με τις ισχύουσες δικονομικές διατά¬ 
ξεις (προσφυγές, εφέσεις, ανακοπές, αιτήσεις αναιρέ- 
σεως, αιτήσεις του άρθρου 3 του Ν. 820/1978, αιτήσεις 
αναστολών του άρθρου 2 του ίδιου νόμου, του άρθρου 159 
του Κ.Φ.Δ. και του άρθρου 31 του Π.Δ. 341/1978, ανα¬ 
στολών του ΚΕΔΕ, προσωπικών κρατήσεων κ.λπ.). 

Η παραλαβή και καταχώρηση στα βιβλία προσφυγών και 
αγωγών και λοιπά βοηθητικά βιβλία, όλων των προσφυγών 
που περιέρχονται στο Δικαστήριο, ο διαχωρισμός των υπο¬ 
θέσεων για το ενιαίο της δικαστικής κρίσεως και η μετά 
τον προσδιορισμό δικασίμου από τον Προϊστάμενο, χρέ- 
ωση και παράδοση αυτών στους δικαστές. 

Η σύνταξη μηνιαίων και ετήσιων στατιστικών στοι¬ 
χείων. 

Η χορήγηση, σε αντίγραφα, εγγράφρων των δικογρα¬ 
φιών. Η ταξινόμηση και φύλαξη των φακέλων των περαιω- 
θεισών υποθέσεων μαζί με τα σχέδια των αποφάσεων, 
πρακτικών και αντιγράφων των αποφάσεων, καθώς και η 
έκδοση πιστοποιητικών, εφόσον το περιεχόμενό τους 
προκύπτει από το φάκελο του αρχείου. Η επιμέλεια της 
καθαρογραφής των αποφάσεων. 

Η αναπλήρωση της Γραμματέα από υπάλληλο του Τμή¬ 
ματος στις συνεδριάσεις του Δικαστηρίου. Η κλήτευση 
των διαδίκων, η σύνταξη και ανάρτηση του εκθέματος των 
υποθέσεων προς συζήτηση, η παραλαβή υπομνημάτων 
και λοιπών αποδεικτικών στοιχείων, η τήρηση πρόχειρων 
πρακτικών προφορικής συζήτησης, η σύνταξη των επίση¬ 
μων πρακτικών, η τήρηση των προβεπόμενων βιβλίων ει¬ 
σηγητών και η καταχώρηση σ’ αυτά κατά δικάσιμο, των 
υποθέσεων που εκδικάστηκαν, η παραλαβή, μετά τη θεώ¬ 
ρηση, του πρωτοτύπου της αποφάσεως από τον εισηγητή 
ή πρόεδρο, η διόρθωση και υπογραφή των αντιγράφων και 
η παράδοσή τους στον επιμελητή με εντολή για κοινοποί¬ 
ηση στους διαδίκους η αποστολή των εφέσεων και αιτή¬ 
σεων αναιρέσεων με τους σχετικούς φακέλους στο Διοι¬ 
κητικό Εφετείο ή στο Συμβούλιο Επικράτειας, η αποστολή 
των φακέλων μετά την τελεσιδικία των αποφάσεων, στις 
αρχές που εξέδωσαν τις πράξεις και η τοποθέτησή τους 
στό αρχείο, η επιστροφή των παραβόλων όπου επιβάλλε¬ 
ται η αλληλογραφία με άλλες υπηρεσίες και κάθε άλλη 
αναγκαία ενέργεια για την διεξαγωγή της υπηρεσίας τους. 

3. ΕΠΙΜΕΛΗΤΗΣ ΔΙΚΑΣΤΗΡΙΟΥ 

Οι εργασίες που θα εκτελεί ο επιμελητής του Δικαστη¬ 
ρίου στα πλαίσια των καθηκόντων του, σύμφωνα με τις 
διατάξεις του άρθρου 17 του ΚΦΔ επιμερίζονται από τον 
Προϊστάμενο του Δικαστηρίου μετά από πρόταση της 
Γραμματέα. 

Αποφασίστηκε στην Καβάλα στις 10 Ιουνίου 1997. 

Η Πρόεδρος Τα μέλη 

ΑΛΕΞΑΝΔΡΑ ΚΟΖΑΡΗ 1) ΕΥΓΕΝΙΑ ΚΟΥΡΠΑΛΙΔΟΥ 

2) ΚΑΛΛΙΟΠΗ ΣΙΝΑΚΟΥ 

3) ΠΑΝΑΓΙΩΤΗ ΤΟΥΜΠΟ 

4) ΑΙΚΑΤΕΡΙΝΗ ΤΖΟΥΒΑΡΑ 

Η Γραμματέας 
ΕΛΕΝΗ ΘΕΟΔΩΡΑΚΗ 

Η απόφαση αυτή να δημοσιευθεΐ στην Εφημερίδα της Κυβερ- 
νήσεως. 

Αθήνα, 16 Σεπτεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αριθ. 24540 (5) 

Συμπλήρωση της υπ’ αριθμ. 12346/2.5.97 απόφασης του 
Υφυπουργού Πολιτισμού «Κανονισμός λειτουργίας του 
ΝΠΙΔ ΑΘΗΝΑ 2004». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

α) Τις διατάξεις του άρθρου 10 του Ν. 1558/85 (Α' 137). 
β) Την απόφαση της Επιτροπής Ολυμπιακών Αγώνων να 
διεκδικήσει η Αθήνα τη διοργάνωση των Ολυμπιακών 
Αγώνων του 2004. 

γ) Την αίτηση του Δήμου Αθηναίων στη Δ.Ο.Ε. για τη 
διεκδίκηση των Ολυμπιακών Αγώνων του 2004. 

δ) Την απόφαση της Πολιτείας να εγγυηθεί την εθνική 
προσπάθεια. 

ε) Τον Οδηγό Υποψηφίων Πόλεων για την XXVIII Ολυ¬ 
μπιάδα του 2004 (εκδ. Δ.Ο.Ε. 1995). 

στ) Την από 2 Μαΐου 1996, υπ’ αριθμ. 339 απόφαση του 
Πρωθυπουργού για τη σύσταση Επιτροπής Διεκδίκησης 
Ολυμπιακών Αγώνων Αθήνα 2004. 

ζ) Την υπ' αριθμ. 19861/10.7.96 (ΦΕΚ 557/10.7.96) 
απόφαση του Υφυπουργού Πολιτισμού «περί συγκρότη¬ 
σης Ειδικής Επιτροπής Υποστήριξης της Επιτροπής Ολυ¬ 
μπιακών Αγώνων Αθήνα 2004». 

η) Το άρθρο 4, του Ν. 2435 (ΦΕΚ 189, από 20.8.96) για 
την επέκταση των τιμητικών συντάξεων και άλλες διατά¬ 
ξεις. 

θ) Την ανάγκη οργάνωσης και λειτουργίας του ΝΠΙΔ 
Αθήνα 2004. 

ι) Την αριθμ. ΥΠΠΟ/ΓΝΟΣ747968/9.10.96 (ΦΕΚ 937/ 
Β/14.10.96) κοινή απόφαση του Πρωθυπουργού και του 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού». 

ε) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Στο άρθρο 12, παρ. 1, εδάφιο 2, της υπ’ αριθμ. 12346/ 
2.5.97 απόφασης μετά τη φράση «αποπληρωμή όλων των 
υποχρεώσεων» προστίθεται η φράση «μέχρι 29.10.96 που 
γεννήκαν από τη σύμφωνη κ.λπ.». 

Η παρ. 2 του ίδιου άρθρου διατυπώνεται ως ακολούθως: 


«Το Δ.Σ. πριν την έγκριση των δαπανών της προηγούμε¬ 
νης παραγράφου, είναι υπόχρεο μόνο σε έλεγχο της νομι¬ 
μότητας των παραστατικών». 

Η απόφαση αυτή να δημοσιευθεΐ στην Εφημερίδα της 
Κυβερνήοεως. 

Αθήνα, 23 Σεπτεμβρίου 1997 

Ο ΥΦΥΠΟΥΡΓΟΣ 

ΑΝΔΡΕΑΣ ΦΟΥΡΑΣ 
-♦- 

Αριθ. 15887 (6) 

Παράταση προθεσμίας εγγραφών ερασιτεχνών καλαθο¬ 
σφαιριστών ως αμειβομένων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «περίεπανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β. Του Ν. 1958/91 (ΦΕΚ 122/Α/5.8.91) «Τμήμα αμει- 
βομένων αθλητών - Αθλητικές Ανώνυμες Εταιρείες και 
άλλες διατάξεις». 

γ. Του Ν. 1558/17.7.85 (ΦΕΚ 137/Α/26.7.85) «Κυβέρ¬ 
νηση και Κυβερνητικά όργανα». 

2. Την αριθμ. 37495/7.11.91 (ΦΕΚ 965/Β/22.11.91) 
απόφαση Υπουργού Πολιτισμού «Έγκριση κανονισμού 
αριθμ. 1 Σχέσεις σωματείων και αμειβομένων Καλαθο¬ 
σφαιριστών». 

3. Την αριθμ. 31189/31.7.92 (ΦΕΚ 550/Β/4.8.92) 
απόφαση Υπουργού Πολιτισμού «Εγγραφές - μετεγγρα¬ 
φές αμειβομένων αθλητών Καλαθοσφαίρισης κ.λπ.». 

4. Την αριθμ. ΥΠΠΟ/ΓΝΟΣ/47698/9.10.96 (ΦΕΚ 937/ 
Β/14.10.96) κοινή απόφαση του Πρωθυπουργού και του 
Υπουργού Πολιτισμού περί ανάθεσης αρμοδιοτήτων στον 
Υφυπουργό Πολιτισμού. 

5. Το αριθμ. 270/30.5.1997 έγγραφο της ΕΣΑΚ. 

6. Τα αριθμ. 453/5.6.97 έγγραφα του ΠΣΑΚ. 

7. Τα αριθμ. 15313/30.5.97 και 15754/4.6.97 έγ¬ 
γραφα - προσκλήσεις προς την Ε.Ο.Κ. 

Επιλύοντας τις μεταξύ των ενδιαφερομένων μερών διαφω¬ 
νίες, την παράταση μέχρι 30 Ιουλίου 1997 της περιόδου εγ¬ 
γραφών - μετεγγραφών 1997 των ερασιτεχνών αουδήποτε 
τρίτου σωματείου ως αμειβομένων, όπως αυτή προσδιορίζε¬ 
ται με την παράγραφο 4 του άρθρου 8 της αριθμ. 31189/ 
31.7.92 απόφασης Υπουργού Πολιτισμού. 

Ακροτελεύτιο άρθρο 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Γ ενικής Γ ραμ- 
ματείας Αθλητισμού. 

Η απόφαση αυτή να δημοσιευθεΐ στην Εφημερίδα της 
Κυβερνήοεως. 

Αθήνα, 10 Ιουνίου 1997 

Ο ΥΦΥΠΟΥΡΓΟΣ 

ΑΝΔΡΕΑΣ ΦΟΥΡΑΣ 

Αριθ. 673 (7) 

Χορήγηση άδειας άσκησης επαγγέλματος Κοινωνικού 
Λειτουργού στη Μαριάνα Αγιομαυρ'ιτου. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις: 

α) του Ν.Δ. 4018/1959 «περί του θεσμού των Κοινωνι¬ 
κών Λειτουργών». 

β) Του Ν.Δ. 12/1975 (άρθρο 24) «περί τροποποιήσεως 
και συμπληρώσεως φορολογικών και άλλων τινων συνα¬ 
φών διατάξεων». 

γ) Του Π.Δ. 23/92 (άρθρο 3 παράγρ. 5) «περί της ασκή- 
σεως του επαγγέλματος του Κοινών. Λειτουργού». 

2. Το Π.Δ. 93/93 «περί μεταβιβάοεως αρμοδιοτήτων 
από την Κεντρική Υπηρεσία στην περιφέρεια». 

3. Την από 13.2.97 αίτηση της ενδιαφερομένης με τα 
απαιτούμενα δικαιολογητικά. 

4. Το Ν. 2218/94 «Ίδρυση Νομαρχιακής Αυτοδιοίκη¬ 
σης» (ΦΕΚ Α' 90/1994). 

5. Το Ν. 2240/94 «Συμπλήρωση για τη Νομαρχιακή Αυ¬ 
τοδιοίκηση» (ΦΕΚ Α' 153/1994), αποφασίζουμε: 

Χορηγούμε άδεια άσκησης επαγγέλματος Κοινωνικού 
Λειτουργού στη Μαριάννα Αγιομαυρ'ιτου του Κων/νου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 16 Σεπτεμβρίου 1997 

Με εντολή Νομάρχη 
Ο Πρόεδρος Ν.Ε. 

Υγείας και Κοινών. Υποθέσεων 
Λ. ΑΝΩΜΕΡΙΤΗΣ 

-♦- 

Αριθ. 208 (8) 

Χορήγηση οριστικής άδειας διάθεσης αποβλήτων του 

Ιχθυογεννητικού Σταθμού της Εταιρείας «ΕΥΡΙΑΛΟΣ 

Ε.Π.Ε.» στον όρμο Τολιά στην περιφέρεια της Κοινότη¬ 
τας Μενιδίου Βάλτου, Ν. Αιτωλοακαρνανίας. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Τις διατάξεις του Ν. 2218/94 (ΦΕΚ 90/94 τ.Α’) περί 
ίδρυσης Νομαρχιακής Αυτοδιοίκησης κ.λπ. 

2. Την αριθμ. Ειβ/221/65 Υγειονομική Διάταξη όπως 
τροποποιήθηκε και συμπληρώθηκε. 

3. Την από ΟΚΤΩΒΡΗΣ1994 μελέτη διάθεσης αποβλή¬ 
των στον αποδέκτη. 

4. Την αριθμ. ΑΜ 441 /94 απόφασή μας «περί καθορι¬ 
σμού αποδέκτη των αποβλήτων του Ιχθογεννητικού Σταθ¬ 
μού της Εταιρείας ΕΥΡΙΑΛΟΣ Ε.Π.Ε.». 

5. Την αριθμ. ΑΜ 535/16.12.1994 προσωρινή από¬ 
φασή μας «περί χορήγησης άδειας διάθεσης αποβλήτων 
του Ιχθυογεννητικού Σταθμού ΕΥΡΙΑΥΛΟΣ Ε.Π.Ε.». 

6. Το γεγονός ότι ετηρήθησαν όλοι οι όροι και οι προϋ¬ 
ποθέσεις που αναφέρονται στη μελέτη διάθεσης λυμάτων 
και οι όροι που υποδείχθηκαν με την παραπάνω προσω¬ 
ρινή απόφασή μας. 

7. Την από 3.8.97 αίτηση των ενδιαφερομένων, αποφα¬ 
σίζουμε: 

Χορηγούμε οριστική άδεια διάθεσης αποβλήτων του 
Ιχθυογεννητικού Σταθμού της Εταιρείας «ΕΥΡΙΑΛΟΣ 


Ε.Π.Ε.» στον όρμο Τολιά της περιφέρειας Κοινότητας Με¬ 
νιδίου Βάλτου στους 1) Γεώργιο Τολιά και 2) Γεώργιο θεο¬ 
δώρου, κατοίκους Μενιδίου Βάλτου υπό τους κάτωθι 
όρους: 

1. Η επεξεργασία και η διάθεση των αποβλήτων θα γίνε¬ 
ται σύμφωνα με την εγκριθείσα μελέτη και τυχόν υποδεί¬ 
ξεις των αρμοδίων Υπηρεσιών. 

2. Αποδέκτης των επεξεργασμένων λυμάτων ορίζεται η 
θαλάσσια περιοχή στον όρμο ΤΟΛΙΑ, περιοχής Κοινότητας 
Μενιδίου Βάλτου του Αμβρακικού κόλπου για την οποία 
ορίζουμε ανωτέρα τάξη χρήσης νερών τα παρακάτω. 

Α. Άνευ ευκρινών, ορατών, επιπλεόντων ή καθιζανό- 
ντων στερεών ή εναποθέσεως υλίος, προερχόμενης εκ 
λυμάτων ή αποβλήτων. 

Β. Διαλελυμένο οξυγόνο τουλάχιστον 5-7 Μθ/Ι_. 

Γ. Ανευ τοξικών ή επιβλαβών εν γένει ελαιωδών κεχρω- 
ομένων ή άλλων αποβλήτων, δυναμένων μεμονωμένων ή 
σε συνδυασμό να καταστήσουν τα νερά ακατάλληλα για 
τις προβλεπόμενες χρήσεις ή την επιβίωση των ψαριών 
(Νερά δια πάσα χρήση πλην αλιείας εδωδίμων οστρακο¬ 
δέρμων, κολύμβησης και αλιείας εν γένει). 

ΠΑΡΑΜΕΤΡΟΙ: 

1. ΡΗ: 7-8.5 

2. θερμοκρασία 0°: < 30 

3. Διαλελυμένο Οξυγόνο: 5-7 

4. Διαφάνεια Μ: > 2 

5. Χρώμα: Να μην έχει σημαντική αλλοίωση 

6. Οσμές: 'Ανευ δυσαρέστου οσμής 

7. Χονδρά στερεά: Άνευ 

8. Αφρο'ι: Άνευ 

9. Πετρελαϊκοί υδρογονάνθρακες: Άνευ 

10. Τοξικές ουσίες: Σε συγκέντρωση που να μην μπο¬ 
ρούν μεμονωμένα ή σε συνδυασμό να κάνουν τα νερά του 
αποδέκτη ακατάλληλα για τις προβλεπόμενες χρήσεις 
όπως προβλέπει η απόφαση καθορισμού αποδέκτη, διά¬ 
θεσης αποβλήτων. 

Οι ενδιαφερόμενοι οφείλουν να διευκολύνουν τις αρμό¬ 
διες Υπηρεσίες στο έργο ελέγχου και την παρακολούθηση 
της καλής λειτουργίας των εγκαταστάσεων. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αμφιλοχία, 12 Αυγούστου 1997 

Ο Νομάρχης 
ΓΙΑΝΝΗΣ ΒΑΪΝΑΣ 

-♦- 

Αριθ. 209 (9) 

Χορήγηση οριστικής άδειας διάθεσης αποβλήτων του 

Ιχθυογεννητικού Σταθμού της εταιρείας «ΠΑΛΙΟ¬ 
ΒΑΡΚΑ Α.Ε.» στην περιφέρεια του Δήμου Βόνιτσας Ν. 

Αιτωλοακαρνανίας. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 2218/94 (ΦΕΚ 90/94 τ.Α') περί 
ίδρυσης Νομαρχιακής Αυτοδιοίκησης κ.λπ. 

2. Την αριθμ. Ειβ/221/65 Υγειονομική Διάταξη όπως 
τροποποιήθηκε και συμπληρώθηκε αργότερα. 

3. Την από ΦΕΒΡΟΥΑΡΙΟΣ 1994 μελέτη διάθεσης 
αποβλήτων στον αποδέκτη. 

4. Την αριθμ. 434/10.10.94 απόφασή μας «περί κα- 

θορισμού αποδέκτη των αποβλήτων του Ιχθογεννητικού 
Σταθμού της εταιρείας «ΠΑΛΙΟΒΑΡΚΑ Α.Ε.». 

5. Την αριθμ. ΑΜ 435/10.10.1994 προσωρινή από¬ 
φασή μας «περί χορήγησης άδειας διάθεσης αποβλήτων 
του Ιχθυογεννητικού Σταθμού της εταιρείας ΠΑΛΙΟ¬ 
ΒΑΡΚΑ Α.Ε.». 

6. Το γεγονός ότι ετηρήθησαν όλοι οι όροι και οι προϋ¬ 
ποθέσεις που αναφέρονται στη μελέτη διάθεσης λυμάτων 
και οι όροι που υποδείχθηκαν με την παραπάνω προσω¬ 
ρινή απόφασή μας. 

7. Την από;;;;;; αίτηση του ενδιαφερομένου, αποφασί¬ 
ζουμε: 

Χορηγούμε οριστική άδεια διάθεσης αποβλήτων του 
Ιχθυογεννητικού Σταθμού της Εταιρείας «ΠΑΛΙΟΒΑΡΚΑ 
Α.Ε.» στον όρμο Παλιόβαρκα του Αμβρακικού Κόλπου 
στον Πέτρο Αχυριάτη, κάτοικο Βόνιτσας υπό τους κάτωθι 
όρους. 

1. Η επεξεργασία και η διάθεση των αποβλήτων θα γί¬ 
νεται σύμφωνα με την εγκριθείσα μελέτη και τυχόν υπο¬ 
δείξεις των αρμοδίων Υπηρεσιών. 

■ 2. Αποδέκτης των επεξεργασμένων λυμάτων ορίζεται η 
θαλάσσια περιοχή στον όρμο «ΠΑΛΙΟΒΑΡΚΑ» του Αμβρα¬ 
κικού κόλπου για την οποία ορίζουμε ανωτέρα τάξη χρή¬ 
σης νερών τα παρακάτω: 

Α. Άνευ ευκρινών, ορατών, επιπλεόντων ή καθιζανό- 
ντων στερεών ή εναποθέσεως υλίος, προερχόμενης εκ 
λυμάτων ή αποβλήτων. 

Β. Διαλελυμένο οξυγόνο τουλάχιστον 5-7 Μ(3/1_. 

Γ. Ανευ τοξικών ή επιβλαβών εν γένει ελαιωδών κεχρω- 
σμένων ή άλλων αποβλήτων, δυναμένων μεμονωμένων ή 
σε συνδυασμό να καταστήσουν τα νερά ακατάλληλα για 
τις προβλεπόμενες χρήσεις ή την επιβίωση των ψαριών 
(Νερά δια πάσα χρήση πλην αλιείας εδωδίμων οστρακο¬ 
δέρμων, κολύμβησης και αλιείας εν γένει). 

ΠΑΡΑΜΕΤΡΟΙ: 

1. ΡΗ: 7-8.5 

2. θερμοκρασία 0°: < 30 

3. Διαλελυμένο Οξυγόνο: 5-7 

4. Διαφάνεια Μ: > 2 

5. Χρώμα: Να μην έχει σημαντική αλλοίωση 

6. Οσμές: Ανευ δυσαρέστου οσμής 

7. Χονδρά στερεά: Ανευ 

8. Αφροί: Ανευ 

9. Πετρελαϊκοί υδρογονάνθρακες: Άνευ 

10. Τοξικές ουσίες: Σε συγκέντρωση που να μην μπο¬ 
ρούν μεμονωμένα ή σε συνδυασμό να κάνουν τα νερά του 
αποδέκτη ακατάλληλα για τις προβλεπόμενες χρήσεις 
όπως προβλέπει η απόφαση καθορισμού αποδέκτη, διά¬ 
θεσης αποβλήτων. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αμφιλοχία, 12 Σεπτεμβρίου 1997 

Ο Νομάρχης 
ΓΙΑΝΝΗΣ ΒΑΪΝΑΣ 


Αριθ. οικ. 42569 (10) 

Χορήγηση άδειας ασκήσεως επαγγέλματος Κοιν. Λει¬ 
τουργού στη Γεωργιλά Βασιλική του Στεφάνου κατοί¬ 
κου Άργους. 

Ο ΝΟΜΑΡΧΗΣ ΑΡΓΟΛΙΔΑΣ 

Με την απόφαση του Νομάρχη Αργολίδας 42569/ 
26.8.97 έχει χορηγηθεί στη Γεωργιλά Βασιλική του Στε¬ 
φάνου άδεια ασκήσεως επαγγέλματος Κοιν. Λειτουρ¬ 
γού. 

Ναύπλιο, 26 Αυγούστου 1997 

Με εντολή Νομάρχη 
Η Διευθύντρια 
ΓΕΩΡΓΙΑ ΛΙΑΚΟΥ-ΑΔΑΜΗ 

- + - 

Αριθ. 11011 (11) 

Συμπλήρωση της X 3522/18.1.91 απόφαση Νομάρχη. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την με αρ. 60885/27.9.90 απόφαση Υπουργού ΠΕ- 
ΧΩΔΕ. 

2. Την Ε 62/9.11.90 της Δ/νσης Πολεοδομικού Σχεδια- 
σμού του Υπ. ΠΕΧΩΔΕ. 

3. Την 52/97 απόφαση Κοινότητας Σουλίου. 

4. Την 153/97 απόφαση Κοινότητας Ελληνικού. 

5. Την 17/97 απόφαση Κοινότητας Σταροχωρίου. 

6. Το με αρ. 19/29.8.97 πρακτικό του ΣΧΟΠ. 

7. ΤηνΧ 3522/18.1.91 απόφαση Νομάρχη Αχαίας, απο¬ 
φασίζουμε: 

Συμπληρώνουμε την X 3522/18.1.91 απόφαση Νο¬ 
μάρχη Αχαϊας για εξουσιοδότηση προέδρων Κοινοτήτων 
για χορήγηση αδειών οικοδομικών εργασιών μικρής σημα¬ 
σίας στους προέδρους των Κοινοτήτων 

1. Ελληνικό για τους οικισμούς: Κοϋμανι, Νοεχώρι, Αγ. 
Ελεούσα. 

2. Κοινότητα Σταροχώρι για τους οικισμούς: Άνω Δα- 
φνούλα, Κάτω Σταροχώρι, Τρουσάνη, Κακαβουλέικα. 

3. Κοινότητα Σουλίου για τους οικισμούς: Αγ. Ιωάννης, 
Κεφαλόβρυσο, Μιντζέικα, Παναγιά και Προφήτη Ηλία. 

Με την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού ούτε των οικείων ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 5 Σεπτεμβρίου 1997 
Ο Νομάρχης 

ΕΥΣΤ. ΑΘΑΝΑΣΟΠΟΥΛΟΣ-ΣΕΡΕΤΗΣ 
-<- 

Αριθ. οικ. 10382/1997 (12) 

Χορήγηση άδειας ασκήσεως επαγγέλματος Κοιν. Λει¬ 
τουργού στην Κων/να Βαλλιανάτου του Παράσχου. 

Ο ΝΟΜΑΡΧΗΣ ΑΧΑΪΑΣ 

Με την 10382/1997 απόφαση του Νομάρχη Αχαϊας 

χορηγήθηκε στην κοινωνική λειτουργό Βαλλιανάτου 
Κων/να του Παράσχου, κάτοικο Πατρών, άδεια ασκήσεως 
επαγγέλματος Κοιν. Λειτουργού. 

Πάτρα 17 Σεπτεμβρίου 1997 

Με εντολή Νομάρχη 
Η Δ/ντρια 

Π. ΧΡΟΝΟΠΟΥΛΟΥ 
- 4 - 

Αριθ. οικ. 5958 (13) 

Χορήγηση άδειας ασκήσεως επαγγέλματος Κοιν. Λει¬ 
τουργού στην Μαριάτου Ελπίδα. 

Ο ΝΟΜΑΡΧΗΣ ΠΕΙΡΑΙΑ 

Με την 5958/17.9.97 απόφαση του Νομάρχη Πειραιά 
έχει χορηγηθεί στην Μαριάτου Ελπίδα του Πέτρου, άδεια 
ασκήσεως επαγγέλματος Κοιν. Λειτουργού. 

Πειραιάς, 17 Σεπτεμβρίου 1997 

Ο Νομάρχης 
ΧΡΗΣΤΟΣ ΦΩΤΙΟΥ 

-♦- 

Αριθ. Ρ07/55 (14) 

Ανάκληση των Ρ07/659/26.3.96 και Ρ07/822/14.6.96 
αποφάσεων Διοικητή ΙΚΑ σε εκτέλεση απόφασης του 
Δ.Ε.Α. 

Ο ΔΙΟΙΚΗΤΗΣ ΤΟΥ ΙΚΑ 
Έχοντας υπόψη: 

1. Τις διατάξεις των Ν.Δ. 2689/53 και 3710/57. 

2. Την κοινή απόφαση με αρ. πρωτ. Φ.ΠΡΟΣΛ./339/ 


17.3.95 Υπουργού Προεδρίας της Κυβέρνησης και Υφυ¬ 
πουργού Υγείας, Πρόνοιας και Κοινωνικών Ασφαλίσεων. 

3. Τις διατάξεις του Ν. 2190/91 σε συνδυασμό με τις 
διατάξεις του Ν. 2247/94. 

4. Τις διατάξεις του άρθρου 132 παρ. 5 του Π.Δ. 611/ 
77. 

5. Τη Ρ07/659/26.3.96 απόφαση του Διοικητή του ΙΚΑ 
περί τοποθετήσεως της Γουργιώτη Μαρίας του Χρήστου 
με Δ' βαθμό του κλάδου ΤΕ Νοσ/κής - Μαιευτικής στη 
Νομ/κή Μονάδα Υγείας ΙΚΑ Λαμίας. 

6. Τη Ρ07/822/14.6.96 απόφαση του Διοικητή του ΙΚΑ 
περί τοποθετήσεως της ανωτέρω στο 1 ο Νοσ/μείο ΙΚΑ. 

7. Την αρ. 1342/1997 απόφαση του Δ.Ε.Α., η οποία 
ακυρώνει τη Ρ07/822/14.6.96 λόγω μη δημοσιεύσεώς 
της στην Εφημερίδα της Κυβερνήσεως. 

8. Τις ανάγκες του Νοσοκομείου και Μονάδων του ΙΚΑ, 
αποφασίζουμε: 

Την ανάκληση των με αρ. Ρ07/659/26.3.96 και Ρ07/ 
822/14.6.96 αποφάσεών μας και τοποθετούμε την Γουρ- 
γιώτη Μαρία του Χρήστου που διορίστηκε με τη Ρ07/595/ 
8.3.96 απόφαση του Διοικητή του ΙΚΑ (ΦΕΚ 44/14.3.96 
τ.ΝΠΔΔ) για πλήρωση κενής οργανικής θέσης του Ιδρύμα¬ 
τος, με εισαγωγικό βαθμό Δ', του κλάδου ΤΕ Νοσηλευτι¬ 
κής - Μαιευτικής στο 1 ο Νοσ/μείο ΙΚΑ Αθήνας. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 23 Σεπτεμβρίου 1997 

Ο Διοικητής 
ΓΡ. ΣΟΛΩΜΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΒ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

•Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031 )423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δρχ. 

2.500 

δρχ. 

Β' (Υπουργικές αποφάσεις κ.τλ.) 

50.000 

» 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

» 

500 

» 

Δ' (Απαλλοτριώσεις, πολεοδομία κτλ.) 

50.000 

»> 

2.500 

» 

Αναπτυξιακών Πράξεων (Τ.Α.Π.Σ.) 

25.000 

» 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 


500 


Παράρτημα (Πίνακες επιτυχόντων διαγωνισμών) 

5.000 

.» 

250 

>9 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 


500 


Ανώτατου Ειδικού Δικαστηρίου (Α.Ε.Δ.) 

3.000 

» 

150 

» 

Ανωνύμων Εταιρειών & Ε.Π.Ε. 

250.000 

» 

12.500 

» 

Προκηρύξεων Α.Σ.Ε.Π. 

10.000 

» 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

» 

10.000 

» 


’■ Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















